Mênggah trap-trapaning umarêk panjênêngan dalêm nata, utawi kangjêng gusti pangeran adipati anom, punika botên wajib anyulayani ingkang dados parênging karsa dalêm, ingkang kamanah sampun lêrês lan sae, mila binasakakên, sing sapa bisa dadi wadon iya bisa suwita, têgêsing pasuwitan punika, botên ngamungakên dhatêng ratu kemawon, ing pundi dununging panggêsangan inggih kadosa dhatêng ratu panganggêpipun.